CELEX: 62010CA0148
Language: da
Date: 2011-10-13 00:00:00
Title: Sag C-148/10: Domstolens dom (Tredje Afdeling) af 13. oktober 2011 — DHL International NV, tidligere Express Line NV mod Belgisch Instituut voor Postdiensten en Telecommunicatie (anmodning om præjudiciel afgørelse fra Hof van beroep te Brussel — Belgien) (Posttjenester — eksterne procedurer for behandling af brugernes klager — direktiv 97/67/EF — artikel 19 — anvendelsesområde — den supplerende karakter af klagemuligheder i henhold til national ret og til EU-retten — medlemsstaternes råderum — grænser — artikel 49 TEUF — etableringsfrihed)

3.12.2011   
            
            
               DA
            
            
               Den Europæiske Unions Tidende
            
            
               C 355/6
            
         Domstolens dom (Tredje Afdeling) af 13. oktober 2011 — DHL International NV, tidligere Express Line NV mod Belgisch Instituut voor Postdiensten en Telecommunicatie (anmodning om præjudiciel afgørelse fra Hof van beroep te Brussel — Belgien)
   (Sag C-148/10) (1)
   
   (Posttjenester - eksterne procedurer for behandling af brugernes klager - direktiv 97/67/EF - artikel 19 - anvendelsesområde - den supplerende karakter af klagemuligheder i henhold til national ret og til EU-retten - medlemsstaternes råderum - grænser - artikel 49 TEUF - etableringsfrihed)
   2011/C 355/08
   Processprog: nederlandsk
   
      Den forelæggende ret
   
   Hof van beroep te Brussel
   
      Parter i hovedsagen
   
   
      Sagsøger: DHL International NV, tidligere Express Line NV
   
      Sagsøgt: Belgisch Instituut voor Postdiensten en Telecommunicatie
   
      Sagens genstand
   
   Anmodning om præjudiciel afgørelse — Hof van Beroep te Brussel — fortolkning af artikel 19 i Europa-Parlamentets og Rådets direktiv 97/67/EF af 15. december 1997 om fælles regler for udvikling af Fællesskabets indre marked for posttjenester og forbedring af disse tjenesters kvalitet (EUT 1998 L 15, s. 14), som ændret ved direktiv 2002/39/EF (EFT L 176, s. 21) og 2008/6/EF (EUT L 52, s. 3) — procedurer for behandling af klager fra brugere af posttjenester — system med ekstern behandling
   
      Konklusion
   
   
               1)
            
            
               Europa-Parlamentets og Rådets direktiv 97/67/EF af 15. december 1997 om fælles regler for udvikling af Fællesskabets indre marked for posttjenester og forbedring af disse tjenesters kvalitet i sin oprindelige udgave og som ændret ved Europa-Parlamentets og Rådets direktiv 2002/39/EF af 10. juni 2002 og ved Europa-Parlamentets og Rådets direktiv 2008/6/EF af 20. februar 2008, skal fortolkes således, at de ikke er til hinder for en national lovgivning, som pålægger postbefordrende virksomheder, hvis tjenester ikke er omfattet af befordringspligten, en obligatorisk ekstern procedure for behandling af klager fra brugerne af disse tjenester.
            
         
               2)
            
            
               Artikel 49 TEUF skal fortolkes således, at den ikke er til hinder for en national lovgivning, som pålægger postbefordrende virksomheder, hvis tjenester ikke er omfattet af befordringspligten, en obligatorisk ekstern procedure for behandling af klager fra brugerne af disse tjenester.
            
         
      (1)  EUT C 161 af 19.6.2010.